Polícia pri nástenkovom tendri posudzuje, či nebolo spáchaných viacero trestných činov.
BRATISLAVA. Úrad boja proti korupcii a Úrad špeciálnej prokuratúry rozhodnú o tom, či začnú v nástenkovom tendri trestné stíhanie približne o týždeň. Potvrdil to špeciálny prokurátor Dušan Kováčik.
Na budúci týždeň je k tomu porada vyšetrovateľov a prokurátorov. Dovtedy by chceli vypočuť ešte nejaké osoby. Aké, to Kováčik nepovedal.
Premiér Robert Fico mal včera navštíviť ministerstvo výstavby vedené nominantom SNS Igorom Štefanovom, ale návštevu zrušil. Chcel s ním hovoriť o čerpaní eurofondov.